pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 1 กรกฎาคม 2563
วันพุธที่ 1 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 1 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 1 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากประเทศคูเวตได้รับการคัดกรองที่ด่านท่าอากาศยานสุวรรณภูมิ และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 3 ราย ทําให้มีผู้ป่วยกลับบ้านสะสม 3,059 ราย หรือคิดเป็นร้อยละ 96.41 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 56 ราย หรือร้อยละ 1.76 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,173 ราย
ข้อมูลผู้ที่เดินทางกลับจากต่างประเทศและเข้ารับการกักตัวเพื่อเฝ้าระวังอาการในสถานที่รัฐจัดให้ ของกรมควบคุมโรค ถึงปัจจุบัน มีผู้ที่เข้ารับการกักตัวสะสม 49,458 ราย พบผู้ติดเชื้อ 236 ราย โดยประเทศต้นทางที่พบอัตราผู้ติดเชื้อโควิด 19 สูงสุด คือ คูเวต มีคนไทยเดินทางกลับเข้าประเทศ 293 ราย พบติดเชื้อ 36 ราย (ร้อยละ 12.29) รองลงมาซาอุดิอาระเบีย มีคนไทยเดินทางกลับเข้าประเทศ 274 ราย พบติดเชื้อ 28 ราย (ร้อยละ 10.22) ปากีสถาน มีคนไทยเดินทางกลับเข้าประเทศ 196 ราย พบติดเชื้อ 13 ราย (ร้อยละ 6.63) อินโดนีเซียมีคนไทยเดินทางกลับเข้าประเทศ 1,092 รายพบติดเชื้อ 65 ราย (ร้อยละ 5.95)
วันนี้เป็นวันแรกที่มาตรการผ่อนคลายในระยะ 5 มีผลบังคับใช้ ในกลุ่มธุรกิจประเภทผับ บาร์ คาราโอเกะ โรงเบียร์ โรงเหล้า ถือว่าเป็นกลุ่มที่มีความเสี่ยงสูง ซึ่งในหลายประเทศได้กลับมาพบผู้ติดเชื้อเป็นกลุ่มก้อนอีกครั้งจากสถานที่เหล่านี้ ขอให้เจ้าของกิจการปฏิบัติตามมาตรการที่กระทรวงสาธารณสุขกําหนดอย่างเคร่งครัดเพื่อลดความเสี่ยงในการแพร่กระจายเชื้อ เช่น การจัดพื้นที่แบบเว้นระยะห่าง จัดจุดคัดกรองอายุ/อุณหภูมิ จํากัดจํานวนผู้เข้าใช้บริการ ทําความสะอาดพื้นผิวที่มีผู้สัมผัสร่วมบ่อย ๆ อาทิ ไมโครโฟน ห้องน้ํา ราวบันได ลูกบิดประตู เปิดให้บริการได้ไม่เกิน 24.00 น. และพนักงานทุกคนต้องสวมหน้ากากอนามัย/หน้ากากผ้า ตลอดเวลา ส่วนผู้ใช้บริการขอให้ปฏิบัติตามมาตรการป้องกันตัวเอง นั่ง/ยืน รวมกลุ่มได้ไม่เกิน 5 คน ไม่ใช้ช้อน จาน แก้วน้ําร่วมกับผู้อื่น สวมหน้ากากอนามัย/หน้ากากผ้า และล้างมือบ่อย ๆ เป็นต้น รวมถึงต้องลงทะเบียนเข้า-ออกผ่านแพลตฟอร์มหรือแอปพลิเคชัน “ไทยชนะ” ทุกครั้ง
********************************* 1 กรกฎาคม 2563
*******************************************
รัฐบาลไทย-ข่าวทำเนียบรัฐบาล-รมว.ยุติธรรม ให้การต้อนรับผู้แทน UNODC พร้อมหารือข้อราชการร่วมกัน
วันพฤหัสบดีที่ 12 ตุลาคม 2560
รมว.ยุติธรรม ให้การต้อนรับผู้แทน UNODC พร้อมหารือข้อราชการร่วมกัน
นายสุวพันธุ์ ตันยุวรรธนะ รัฐมนตรีว่ากระทรวงยุติธรรม ให้การต้อนรับนายเจเรมี ดักลาส (Mr.Jeremy Douglas) ผู้แทนสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC) ประจําภูมิภาคเอเชียตะวันออกเฉียงใต้และแปซิฟิก พร้อมคณะ
ในวันพฤหัสบดีที่ 12 ตุลาคม ๒๕๖๐ เวลา ๑๐.๐๐ น.
นายสุวพันธุ์ ตันยุวรรธนะ รัฐมนตรีว่ากระทรวงยุติธรรม
ให้การต้อนรับนายเจเรมี ดักลาส (Mr.Jeremy Douglas)
ผู้แทนสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC)
ประจําภูมิภาคเอเชียตะวันออกเฉียงใต้และแปซิฟิก พร้อมคณะ
ในโอกาสเข้าเยี่ยมคารวะ พร้อมหารือข้อราชการเกี่ยวกับแนวทางความร่วมมือ
ระหว่างสํานักงาน UNODC และกระทรวงยุติธรรม
ในการดําเนินงานป้องกันและปราบปรามยาเสพติด
รวมถึงการแก้ไขปัญหาด้านการค้ามนุษย์ในภูมิภาคเอเชียตะวันออกเฉียงใต้และแปซิฟิก
และการประกาศขับเคลื่อนให้เรือนจําพิเศษธนบุรีเป็นเรือนจํานําร่องตามข้อกําหนดแมนเดลา
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-กระทรวงเกษตรฯ เชิญชวนมอบความสุขเทศกาลปีใหม่ด้วยกระเช้าสินค้าสหกรณ์
วันพฤหัสบดีที่ 28 พฤศจิกายน 2562
กระทรวงเกษตรฯ เชิญชวนมอบความสุขเทศกาลปีใหม่ด้วยกระเช้าสินค้าสหกรณ์
กระทรวงเกษตรฯ เชิญชวนมอบความสุขเทศกาลปีใหม่ด้วยกระเช้าสินค้าสหกรณ์คัดสรรสินค้าคุณภาพจากทุกจังหวัด เริ่มจําหน่าย 2 ธ.ค. 62 – 12 ม.ค. 63
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานแถลงข่าวเปิดโครงการส่งความสุขในเทศกาลปีใหม่ด้วยสินค้าสหกรณ์ ประจําปี 2563 ภายใต้แนวคิด “ส่งความสุข ส่งความห่วงใย จากใจสินค้าสหกรณ์” ณ ห้องประชุม 115 กระทรวงเกษตรและสหกรณ์ ว่า ในช่วงเทศกาลปีใหม่ของทุกปี กระทรวงเกษตรและสหกรณ์โดยหน่วยงานในสังกัดได้ร่วมจัดกิจกรรมเพื่อมอบเป็นของขวัญปีใหม่ให้กับประชาชน และเกษตรกร โดยในปีนี้กรมส่งเสริมสหกรณ์ได้จัดทําโครงการส่งความสุขในเทศกาลปีใหม่ด้วยสินค้าสหกรณ์ โดยรวบรวมสินค้าดีมีคุณภาพของสหกรณ์กลุ่มเกษตรกรและกลุ่มอาชีพจากจังหวัดต่าง ๆ มาจัดเป็นกระเช้าสินค้าเพื่อจําหน่ายในช่วงเทศกาลปีใหม่ โดยดําเนินการมาอย่างต่อเนื่องทุกปี วัตถุประสงค์เพื่อสนับสนุน และส่งเสริมกิจกรรมด้านการตลาดให้กับสินค้าของสหกรณ์และกลุ่มเกษตรกร รวมทั้งเพื่อเชื่อมโยงเครือข่ายสินค้าของสหกรณ์และกลุ่มเกษตรกรผู้ผลิตสู่ผู้บริโภคได้ทั่วถึงยิ่งขึ้น โดยคาดหวังว่าผู้บริโภคจะได้รับสินค้าดีมีคุณภาพ และมอบเป็นของขวัญในช่วงเทศกาลปีใหม่ สร้างความสุขใจทั้งผู้ให้และผู้รับ
สําหรับสินค้าที่นํามาจําหน่ายเป็นสินค้าที่มีคุณภาพคัดสรรจากแต่ละจังหวัด โดยเน้นผลิตภัณฑ์เพื่อสุขภาพ อาทิ ข้าว เช่น ข้าวหอมมะลิอินทรีย์ ข้าวไรซ์เบอรี่ ข้าวสังข์หยด ข้าวกล้องหอมมะลิ และข้าวกข 43 รวมถึงผลไม้และอาหารแปรรูป สมุนไพรและธัญพืช นมพร้อมดื่ม ผลิตภัณฑ์จากผ้าไหมและผ้าฝ้าย สินค้าหัตถกรรม ผลิตภัณฑ์แก้วเบญจรงค์ แก้วมุก ผลิตภัณฑ์ต่าง ๆ จากยางพารา และผลิตภัณฑ์อาหารจากโครงการส่วนพระองค์สวนจิตรลดาและโครงการหลวงดอยคํา เป็นต้น
นางสาวมนัญญา กล่าวเพิ่มเติมว่า การจําหน่ายกระเช้าสินค้าสหกรณ์ครั้งนี้จะช่วยสร้างรายได้สู่เกษตรกร เม็ดเงินจะหมุนเวียนกลับคืนสู่ชุมชนในจังหวัดต่างๆ เบื้องต้นได้ตั้งเป้ายอดจําหน่ายในปีนี้ไม่น้อยกว่า 1 ล้านบาท พร้อมทั้งขอเชิญชวนให้คนไทยหันมากินของไทยใช้ของไทย ด้วยการอุดหนุนสินค้าของเกษตรกร เพื่อมอบเป็นของขวัญปีใหม่แก่คนที่คุณรักและเพื่อสนับสนุนการสร้างอาชีพและส่งเสริมรายได้แก่เกษตรกร ตลอดจนเป็นกําลังใจให้เกษตรกรได้พัฒนาและผลิตสินค้าที่มีคุณภาพ มีประโยชน์ต่อสุขภาพและปลอดภัยสําหรับผู้บริโภคต่อไป
สําหรับประชาชนที่สนใจ สามารถเลือกชมสินค้าได้ที่ห้องจัดแสดงและจําหน่ายสินค้าที่ศูนย์จําหน่ายสินค้าสหกรณ์ อาคาร 3 ชั้น 1 กรมส่งเสริมสหกรณ์ ท่าน้ําเทเวศร์ โดยเริ่มตั้งแต่วันที่ 2 ธันวาคม 2562 – 12 มกราคม 2563 จําหน่ายทุกวัน จันทร์ – ศุกร์ ตั้งแต่เวลา 09.00 – 19.00 น. ยกเว้นวันหยุดนักขัตฤกษ์ สามารถดูรายละเอียดเพิ่มเติมได้ที่เฟสบุ๊กcoop marketและไลน์ cpd.shopหรือ โทร 02 – 2807506 และ065 – 5241124
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือจัดงานสงกรานต์เน้นปฏิบัติตามประเพณีโบราณ
วันอังคารที่ 28 มีนาคม 2560
นายกรัฐมนตรีขอความร่วมมือจัดงานสงกรานต์เน้นปฏิบัติตามประเพณีโบราณ
นายกรัฐมนตรีขอความร่วมมือจัดงานสงกรานต์เน้นปฏิบัติตามประเพณีโบราณ
วันนี้ (21 มีนาคม 2560) เวลา 15.00 น. ณ บริเวณห้องโถชั้นล่าง ตึกบัญชาการ 1 พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการจัดงานสงกรานต์ว่า ประเพณีสงกรานต์ เป็นประเพณีไทยโบราณ ขออย่าทําอะไรที่ผิดกฎหมาย ทําให้คนเดือดร้อน และสิ่งที่สําคัญที่สุดคือยังอยู่ในห้วงเวลาที่สําคัญ อยู่ในช่วงการแสดงความอาลัยพระบาทสมเด็จพระปรมินทรมหาภูมิพลอดุลยเดช จึงขอให้ช่วยกันสร้างความเข้าใจต่อนักท่องเที่ยว และคิดว่านักท่องเที่ยวจะเข้าใจ ขออย่ากังวลในเรื่องดังกล่าว ซึ่งรัฐบาลจะมีการประชาสัมพันธ์แนวทางการจัดงานอย่างชัดเจน โดยขอให้ใช้วิจารณญานในการจัดงาน อย่ามุ่งเน้นแต่ผลประโยชน์ส่วนตัวเป็นหลัก
------------------------------
รัฐบาลไทย-ข่าวทำเนียบรัฐบาล-ธพว. รวมพลังทำความดีถวายเป็นพระราชกุศลสตมวาร (100วัน) รัชกาลที่ 9 น้อมนำพระราชดำรัส ประกาศเป็นธนาคารเพื่อการพัฒนา SMEs โดยยึดหลักธรรมาภิบาล
วันพฤหัสบดีที่ 19 มกราคม 2560
ธพว. รวมพลังทําความดีถวายเป็นพระราชกุศลสตมวาร (100วัน) รัชกาลที่ 9 น้อมนําพระราชดํารัส ประกาศเป็นธนาคารเพื่อการพัฒนา SMEs โดยยึดหลักธรรมาภิบาล
ในวันทรงบําเพ็ญพระราชกุศลสตมวาร (100 วัน) พระบาทสมเด็จพระปรมินทรมหาภูมิพลอดุลยเดช รัชกาลที่ 9  ธนาคารขอประกาศน้อมนําพระราชดํารัสยึดหลักธรรมาภิบาลเป็นแนวทางการปฏิบัติงานขององค์กร  พร้อมจัดกิจกรรมทําความดีเพื่อน้อมถวายเป็นพระราชกุศล
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยว่า ในวันทรงบําเพ็ญพระราชกุศลสตมวาร (100 วัน) พระบาทสมเด็จพระปรมินทรมหาภูมิพลอดุลยเดช รัชกาลที่ 9 ธนาคารขอประกาศน้อมนําพระราชดํารัสยึดหลักธรรมาภิบาลเป็นแนวทางการปฏิบัติงานขององค์กร พร้อมจัดกิจกรรมทําความดีเพื่อน้อมถวายเป็นพระราชกุศล ณ บริเวณหน้าอาคาร SME Bank Tower สํานักงานใหญ่
“ด้วยสํานึกในพระมหากรุณาธิคุณอันหาที่สุดมิได้ ธนาคารในฐานะสถาบันการเงินรัฐวิสาหกิจภายใต้การกํากับดูแลของรัฐ ซึ่งถือเป็นข้ารองพระบาทถวายงานด้านการสนับสนุนและพัฒนาผู้ประกอบการไทยมากว่า 53 ปี โดยยึดหลักธรรมาภิบาล ทั้งด้านคุณธรรม จริยธรรม ความโปร่งใส เป็นแนวทางในการปฏิบัติงานขององค์กร ปลูกฝังจิตสํานึก สร้างความศรัทธาในการกระทําความดี ไม่ละเลยต่อกระบวนการที่ไม่ชอบมาพากล ตามประกาศคําปฏิญาณตามข้อกําหนดของ ปปช. ผ่านนโยบายหลัก 5 แนวทาง ประกอบด้วย 1)การปฏิญาณประกาศตนเพื่อขับเคลื่อนองค์กรสู่องค์กรคุณธรรม 2)ปลูกฝังวัฒนธรรมองค์กร SME-D มากๆ ผ่านบุคคลต้นแบบที่มีคุณสมบัติแบบอย่างที่ดี 3)ปรับหลักสูตรการทดสอบพนักงานหรือคัดเลือกพนักงานใหม่ ด้วยหลักสูตรจิตวิทยาในมิติคุณธรรมและจริยธรรม 4)จัดกิจกรรม Road Show เสริมสร้างความรู้ผ่านช่องทางการสื่อสารต่างๆ ภายในองค์กร และ5)ป้องกันการทุจริตภายในองค์กร กําหนดบทลงโทษที่ชัดเจนต่อผู้ปฏิบัติโดยมิชอบและกระทําความผิด ทั้งนี้ เพื่อมุ่งเน้นให้พนักงานทุกคนตระหนักถึงบทบาทหน้าที่ที่พึงกระทําต่อประโยชน์ส่วนรวมขององค์กรมากกว่าส่วนตน ซึ่งจะนําไปสู่ทัศนคติที่ดีที่สะท้อนภาพลักษณ์ที่ดีขององค์กร เปรียบเหมือนรากฐานที่แข็งแกร่งมั่นคง ส่งผลถึงความเชื่อมั่นของลูกค้าหรือผู้มีส่วนได้ส่วนเสียที่มีต่อธนาคาร”
นอกจากนี้ ธนาคารยังมีกิจกรรมทําความดีเพื่อถวายเป็นพระราชกุศล รัชกาลที่ 9 โดยในวันศุกร์ที่ 20 มกราคม 2560 ขอเชิญชวนพนักงาน ลูกค้าธนาคาร หน่วยงานพันธมิตรทั้งภาครัฐบาลและเอกชน ตลอดจนประชาชนทั่วไป ร่วมกิจกรรมพิธีทางพระพุทธศาสนาถวายภัตตาหารเช้าแด่พระภิกษุสงฆ์ ฟังธรรมบรรยาย ตักบาตรข้าวสารอาหารแห้งพระสงฆ์จํานวน 19 รูป พิธีกล่าวแสดงความเคารพยืนสงบนิ่งหน้าพระบรมฉายาลักษณ์รัชกาลที่ 9 เป็นเวลา 89 วินาที และปล่อยคาราวานรถลําเลียงสิ่งของจําเป็นเพื่อกระจ่ายลงพื้นที่ภาคใต้ที่กําลังได้รับความเดือดร้อนจากอุทกภัย อาทิ จังหวัดประจวบขีรีขันธ์ จังหวัดสุราษฎ์ธานี และจังหวัดนครศรีธรรมราช
“กิจกรรมรวมพลังทําความดีในครั้งนี้ ถือเป็นการร่วมแรงร่วมใจเป็นอันหนึ่งอันเดียวกันของผู้บริหารและพนักงานธนาคาร ตลอดจนประชาชนคนไทยทุกภาคส่วน เพื่อน้อมถวายเป็นพระราชกุศล พระบาทสมเด็จพระปรมินทรมหาภูมิพลอดุลยเดช รัชกาลที่ 9 ด้วยสํานึกในพระมหากรุณาธิคุณอันหาที่สุดมิได้” นายมงคล กรรมการผู้จัดการกล่าว
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองนายกรัฐมนตรีเยี่ยมชมบูธกรุงไทยในงาน Money Expo ครั้งที่ 18
วันพฤหัสบดีที่ 10 พฤษภาคม 2561
รองนายกรัฐมนตรีเยี่ยมชมบูธกรุงไทยในงาน Money Expo ครั้งที่ 18
รองนายกรัฐมนตรี เยี่ยมชมบูธธนาคารกรุงไทยในงาน  Money Expo ครั้งที่ 18 โดยมีกรรมการผู้จัดการใหญ่ และผู้บริหารธนาคารกรุงไทยให้การต้อนรับ ณ ชาเลนเจอร์ 2-3 อิมแพค เมืองทองธานี  ภายใต้แนวคิด Live Smart กรุงไทยเข้าใจคุณ
ดร.สมคิด จาตุศรีพิทักษ์ รองนายกรัฐมนตรี เยี่ยมชมบูธธนาคารกรุงไทยในงาน Money Expo ครั้งที่ 18 โดยมี นายผยง ศรีวณิช กรรมการผู้จัดการใหญ่ และผู้บริหารธนาคารกรุงไทยให้การต้อนรับ ซึ่งธนาคารนําบริการทางการเงินพร้อมโปรโมชั่นพิเศษร่วมงาน ระหว่างวันที่ 10-13 พฤษภาคม 2561 ณ ชาเลนเจอร์ 2-3 อิมแพค เมืองทองธานี ภายใต้แนวคิด Live Smart กรุงไทยเข้าใจคุณ
ผลิตภัณฑ์ไฮไลต์คือ บัตร Krungthai Travel Card เหมาะสําหรับผู้เดินทางไปต่างประเทศ โดยสามารถแลกเงินต่างประเทศในอัตราพิเศษถึง 7 สกุลเงิน ได้แก่ ดอลลาร์สหรัฐ ยูโร ปอนด์ เยน ดอลลาร์ฮ่องกง ดอลลาร์ออสเตรเลีย และดอลลาร์สิงคโปร์ ด้วยตนเองตลอด 24 ชม. ผ่าน Mobile Application ใช้ซื้อสินค้าและบริการ ณ ร้านค้าที่มีเครื่องหมาย VISA และถอนเงินที่เครื่อง ATM ในต่างประเทศ เพิ่มความปลอดภัยโดยสามารถเปิดและปิดบัตรผ่าน Mobile Application ซึ่งผู้สมัครใช้บัตรภายในงานได้รับของสมนาคุณพิเศษ
นอกจากนี้ยังมี สินเชื่อกรุงไทย SME รักกันยาวๆ ผ่อนนาน 10 ปี ปลอดเงินต้น 12 เดือน กู้ได้สูงสุด 100 ล้านบาท สินเชื่อ KTB SME บัญชีเดียว บสย. ค้ําประกัน ดอกเบี้ยคงที่ 5% ต่อปี นาน 2 ปี กู้ได้สูงสุด 100 ล้านบาท สินเชื่อ SME Soft Loan เพื่อซื้อหรือขยายเครื่องจักร ดอกเบี้ย 4% ต่อปี ผ่อนนาน 7 ปี ปลอดเงินต้น 12 เดือน สินเชื่อ กรุงไทย Super Easy สําหรับผู้มีรายได้ประจํา ดอกเบี้ยต่ํา 9% ต่อปี ตลอดอายุสัญญา 3 ปี กู้ได้สูงสุด 1 ล้านบาท ไม่ต้องมีหลักทรัพย์หรือบุคคลค้ําประกัน ไม่มีค่าธรรมเนียมการจัดการเงินกู้ สินเชื่อที่อยู่อาศัย ผ่อนนาน 30 ปี ดอกเบี้ยพิเศษ 0.50% ต่อปี นาน 6 เดือน ฟรีค่าธรรมเนียมจดจํานอง 1% และค่าธรรมเนียมประเมินราคาหลักทรัพย์ประกัน เมื่อยื่นความจํานงภายในงาน
ด้านเงินฝากธนาคารให้อัตราดอกเบี้ยเงินฝากพิเศษ 1.25% ต่อปี สําหรับลูกค้า 1,000 ท่านแรกที่เปิดบัญชีเงินฝาก Expo Xtra เงินฝากประจํา 3 เดือน ฝากขั้นต่ํา 50,000 บาท รวมทั้ง รับของสมนาคุณเมื่อเปิดบัญชีเงินฝากต่างประเทศ ลงทะเบียนขอสินเชื่อธุรกิจพร้อมตั้งวงเงิน สมัครบัตรเดบิต บัตรเครดิต เลือกลงทุนในผลิตภัณฑ์ของธนาคารและบริษัทในเครือ ตลอดจนตรวจสุขภาพฟรี อีกทั้งสามารถซื้อเครื่องดื่มราคาพิเศษ เมื่อชําระเงินด้วย QR Code ภายในบูธธนาคารอีกด้วย
รัฐบาลไทย-ข่าวทำเนียบรัฐบาล-ปลดล็อคกฎหมาย ให้อดีตผู้ต้องขังมีอาชีพสุจริต
วันพฤหัสบดีที่ 8 พฤศจิกายน 2561
ปลดล็อคกฎหมาย ให้อดีตผู้ต้องขังมีอาชีพสุจริต
รัฐบาลอนุมัติร่างกฎหมายสถานประกอบการเพื่อสุขภาพ เพื่อปลดล็อคให้ผู้ที่เคยรับโทษถูกคุมขังสามารถขอขึ้นทะเบียนประกอบอาชีพนวดแผนโบราณหรือนวดแผนไทยได้หลังจากที่พ้นโทษแล้ว
ปลดล็อคกฎหมาย ให้อดีตผู้ต้องขังมีอาชีพสุจริต
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่างกฎหมายสถานประกอบการเพื่อสุขภาพ เพื่อปลดล็อคให้ผู้ที่เคยรับโทษถูกคุมขังสามารถขอขึ้นทะเบียนประกอบอาชีพนวดแผนโบราณหรือนวดแผนไทยได้หลังจากที่พ้นโทษแล้ว เนื่องจากโอกาสในการทํางานเป็นปัจจัยสําคัญที่จะช่วยให้ผู้ที่เคยรับโทษเริ่มต้นชีวิตใหม่หลังพ้นโทษได้อย่างมีประสิทธิภาพและลดความเสี่ยงที่จะกระทําความผิดซ้ํา ซึ่งสอดคล้องกับข้อกําหนดมาตรฐานขั้นต่ําขององค์การสหประชาชาติและแผนปฏิรูปประเทศด้านกระบวนการยุติธรรม ทําให้อดีตผู้ต้องขังมีอาชีพสุจริต ทํามาหากินเลี้ยงดูตนเองและครอบครัวได้ ทั้งนี้ ความยุติธรรมเป็นเรื่องใกล้ตัวและไม่ใช่เรื่องของภาครัฐเท่านั้น แต่เป็นเรื่องที่ทุกคนมีส่วนร่วมในการสร้างความเสมอภาค โอกาส และความยุติธรรมให้เกิดขึ้นได้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศธ.ประชุมคณะกรรมการขับเคลื่อนการดำเนินงานตามแผนบูรณาการการศึกษาในจังหวัดชายแดนภาคใต้
วันอังคารที่ 3 เมษายน 2561
ศธ.ประชุมคณะกรรมการขับเคลื่อนการดําเนินงานตามแผนบูรณาการการศึกษาในจังหวัดชายแดนภาคใต้
รมช.ศึกษาธิการ "พล.อ.สุรเชษฐ์ ชัยวงศ์" ประชุมคณะกรรมการขับเคลื่อนการดําเนินงานตามแผนบูรณาการการศึกษาในจังหวัดชายแดนภาคใต้ เห็นชอบตั้ง "คณะกรรมการพิจารณาโครงสร้างการบริหารจัดการคุณภาพการศึกษาจังหวัดชายแดนภาคใต้"
รมช.ศึกษาธิการ "พล.อ.สุรเชษฐ์ ชัยวงศ์" ประชุมคณะกรรมการขับเคลื่อนการดําเนินงานตามแผนบูรณาการการศึกษาในจังหวัดชายแดนภาคใต้ เห็นชอบตั้ง "คณะกรรมการพิจารณาโครงสร้างการบริหารจัดการคุณภาพการศึกษาจังหวัดชายแดนภาคใต้" เพื่อปรับปรุงระบบการบริหารจัดการร่วมกันของ3หน่วยงานหลักที่รับผิดชอบดูแลการศึกษาในพื้นที่ให้สอดคล้องกับที่ได้ประกาศให้"ปี2561เป็นปีแห่งการพัฒนาคุณภาพการศึกษาในพื้นที่จังหวัดชายแดนภาคใต้ มุ่งเน้นให้เกิดผลสัมฤทธิ์เป็นรูปธรรม" และเพื่อให้เกิดความยั่งยืนในการทํางาน
เมื่อวันจันทร์ ที่2เมษายน2561พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการเป็นประธานการประชุมคณะกรรมการขับเคลื่อนการดําเนินงานตามแผนบูรณาการการศึกษาในจังหวัดชายแดนภาคใต้ ครั้งที่3/2561ณ ห้องประชุมสํานักงานคณะกรรมการการอาชีวศึกษา
พล.อ.สุรเชษฐ์กล่าวว่า ที่ประชุมได้รับทราบรายงานผลการดําเนินงานตามแผนบูรณาการการศึกษาจังหวัดชายแดนภาคใต้ ในรอบ6เดือนของปีงบประมาณ พ.ศ.2561รวมทั้งแผนงาน/โครงการ/กิจกรรมที่จะดําเนินการต่อใน6เดือนของปีงบประมาณนี้ทั้งยังให้ทุกหน่วยงานได้สะท้อนถึงปัญหาอุปสรรคในการทํางานที่ผ่านมาโดยเฉพาะอย่างยิ่งด้านมาตรการรักษาความปลอดภัย ที่เกิดจากความร่วมมือร่วมใจอย่างจริงจังของฝ่ายความมั่นคงหน่วยงาน ศธ. และทุกภาคส่วน ซึ่งทําให้ปัญหาที่ผ่านมาได้รับการแก้ไขค่อนข้างดีขึ้นส่งผลโดยตรงถึงครูและบุคลากรทางการศึกษาในพื้นที่กว่า7หมื่นคน และนักเรียนนักศึกษาเกือบ1ล้านคนในพื้นที่ชายแดนใต้
นอกจากนี้ ที่ประชุมได้หารือในประเด็นสําคัญในการขับเคลื่อนการบูรณาการการทํางานแบบบูรณาการการศึกษาในจังหวัดชายแดนภาคใต้ให้เป็นไปตามเป้าหมายที่ได้ประกาศให้ "ปี2561เป็นปีแห่งการพัฒนาคุณภาพการศึกษาในพื้นที่จังหวัดชายแดนภาคใต้ มุ่งเน้นให้เกิดผลสัมฤทธิ์เป็นรูปธรรม"ซึ่งที่ประชุมได้เน้นไปที่การทํางานร่วมกันของ3หน่วยงานหลักของ ศธ.ที่เกี่ยวข้องในพื้นที่คือ1) สํานักประสานงานและบูรณาการการศึกษาจังหวัดชายแดนภาคใต้ สํานักงานปลัดกระทรวงศึกษาธิการ (สปศ.จชต.ศธ.)2)กระทรวงศึกษาธิการ (ส่วนหน้า) หรือศูนย์ประสานงานและบริหารการศึกษาจังหวัดชายแดนภาคใต้ (ศปบ.จชต.) ตั้งอยู่ที่ จ.ปัตตานี3) ศึกษาธิการภาค8ตั้งอยู่ที่ จ.ยะลา ที่จะต้องทบทวนการทํางานร่วมกันที่ผ่านมา และจัดระบบเพื่อช่วยลดอุปสรรคการทํางาน ที่จะส่งผลให้การทํางานเกิดความสมบูรณ์มากยิ่งขึ้น
ที่ประชุมจึงเห็นชอบให้ตั้ง "คณะกรรมการพิจารณาโครงสร้างการบริหารจัดการคุณภาพการศึกษาจังหวัดชายแดนภาคใต้" โดยมอบหมายให้ สปศ.จชต.ร่างองค์ประกอบของคณะกรรมการที่มาจาก5องค์กรหลัก รวมทั้ง สช./กศน./ก.ค.ศ. และผู้แทนจาก ก.พ.ร.ในหน่วยงานที่เกี่ยวข้อง เพื่อพิจารณาปรับปรุงการบริหารจัดการร่วมกันในเรื่องต่าง ๆ ให้เกิดความยั่งยืน เช่น โครงสร้าง หน่วยงาน อัตรากําลังบุคลากร งบประมาณ ฯลฯ
โดยนัดประชุมคณะกรรมการดังกล่าวมาหารือร่วมกันเป็นครั้งแรก ในวันอังคาร ที่10เมษายน2561เวลา18.00น. ที่กระทรวงศึกษาธิการ.
Written byบัลลังก์ โรหิตเสถียร
Photo Creditกิตติกร แซ่หมู่
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-“ดีอีเอส” ร่วมประชุมทางไกล แลกเปลี่ยนมุมมองการใช้ประโยชน์จากเทคโนโลยีดิจิทัลรับมือโควิด-19 ร่วมรัฐมนตรีดิจิทัลอาเซียน และรมว.กระทรวงอุตสาหกรรมและไอซีทีของจีน
วันศุกร์ที่ 12 มิถุนายน 2563
“ดีอีเอส” ร่วมประชุมทางไกล แลกเปลี่ยนมุมมองการใช้ประโยชน์จากเทคโนโลยีดิจิทัลรับมือโควิด-19 ร่วมรัฐมนตรีดิจิทัลอาเซียน และรมว.กระทรวงอุตสาหกรรมและไอซีทีของจีน
“ดีอีเอส” ร่วมประชุมทางไกล แลกเปลี่ยนมุมมองการใช้ประโยชน์จากเทคโนโลยีดิจิทัลรับมือโควิด-19 ร่วมรัฐมนตรีดิจิทัลอาเซียน และรมว.กระทรวงอุตสาหกรรมและไอซีทีของจีน
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ และผู้บริหารกระทรวงฯ ร่วมพิธีเปิดงาน Opening Ceremony of ASEAN – China Year of Digital Economy Cooperation ผ่านระบบประชุมทางไกล (Video Conference) ณ ห้องประชุม Think Big อาคารเดอะไนน์ พระราม 9 สํานักงานพัฒนาธุรกรรมทางอิเล็กทรอนิกส์ เมื่อวันที่ 12 มิถุนายน 2563 เพื่อเฉลิมฉลองปีแห่งความเป็นหุ้นส่วนความร่วมมือด้านเศรษฐกิจดิจิทัลอาเซียน – จีน ค.ศ. 2020 โดยภายในงานมีรัฐมนตรีอาเซียนด้านดิจิทัล และรัฐมนตรีว่าการกระทรวงอุตสาหกรรมและเทคโนโลยีสารสนเทศแห่งสาธารณัฐประชาชนจีน ได้มีโอกาสแลกเปลี่ยนมุมมองการใช้ประโยชน์จากเทคโนโลยีดิจิทัลในการรับมือกับสถานการณ์การแพร่ระบาดของโรคติดเชื้อไวรัสโคโรนา หรือโควิด-19 ตลอดจนแนวทางเสริมสร้างความร่วมมือด้านการพัฒนานวัตกรรมและการขับเคลื่อนการก้าวสู่เศรษฐกิจและสังคมดิจิทัลอย่างสมดุล โดยทั้งสองฝ่ายเห็นความสําคัญของการร่วมมือกันอย่างใกล้ชิดในแก้ไขปัญหาความท้าทายจากโรคอุบัติใหม่ โดยเฉพาะสถานการณ์ของโรคโควิด-19 รวมถึงการฟื้นฟูเศรษฐกิจในระดับประเทศและระดับภูมิภาคโดยรวม
***************
รัฐบาลไทย-ข่าวทำเนียบรัฐบาล-ยธ.รับเรื่องขอความเป็นธรรมกรณีถูกฆาตกรรม-หลอกบังคับขายบริการทางเพศ-ทำร้ายร่างกายเด็กหญิงวัยขวบเศษ
วันอังคารที่ 28 พฤศจิกายน 2560
ยธ.รับเรื่องขอความเป็นธรรมกรณีถูกฆาตกรรม-หลอกบังคับขายบริการทางเพศ-ทําร้ายร่างกายเด็กหญิงวัยขวบเศษ
นายธวัชชัย ไทยเขียว  รองปลัดกระทรวงยุติธรรม และโฆษกกระทรวงยุติธรรม รับเรื่องจากนางปวีณา หงสกุล ประธานมูลนิธิปวีณาหงสกุลเพื่อเด็กและสตรี
ในวันอังคารที่ 28 พฤศจิกายน 2560 เวลา 14.00 น.
ณ ห้องประชุมกระทรวงยุติธรรม 2 ชั้น 8 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องจากนางปวีณา หงสกุล ประธานมูลนิธิปวีณาหงสกุลเพื่อเด็กและสตรี
เพื่อขอความช่วยเหลือจากกระทรวงยุติธรรม ใน 3 กรณี ดังนี้
1. นางจันทิรา ศรีศักดิ์ มารดาของนางสาวจริยา ศรีศักดิ์ หรือน้องน้ํา ที่ถูกนายจ้างทําร้ายเสียชีวิต
และนําศพฝังดินภายในไร่ในพื้นที่จังหวัดเพชรบุรี
2. มารดาของเด็กหญิงวัย 15 ปี ที่ถูกอาเลี้ยง หลอกบังคับขายบริการทางเพศในจังหวัดพระนครศรีอยุธยา
๓. น้องไข่มุก (นามสมมุติ) วัยขวบเศษ ที่ถูกทําร้ายร่างกายจนบาดเจ็บสาหัส
ขณะนี้นอนพักรักษาตัวในห้องไอซียู โรงพยาบาลชลบุรี
รองปลัดกระทรวงยุติธรรม กล่าวว่า จากการตรวจสอบในเบื้องต้น
กรณีน้องน้ําเหยื่อที่ถูกนายจ้างทําร้ายเสียชีวิตและนําศพฝังดินภายในไร่ในพื้นที่จังหวัดเพชรบุรี
และกรณีเด็กหญิงวัย 15 ปี ที่ถูกอาเลี้ยงหลอกบังคับขายบริการทางเพศในจังหวัดพระนครศรีอยุธยา นั้น
พนักงานสอบสวนได้แจ้งสิทธิแก่ผู้เสียหายทั้ง 2 กรณี แต่ยังไม่ได้มีการยื่นคําขอรับเงิน
ตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.2544
(และที่แก้ไขเพิ่มเติม (ฉบับที่ 2) พ.ศ.2559) แต่อย่างใด ซึ่งวันนี้ทั้ง 2 กรณีสามารถยื่นคําขอฯ ได้ทันที
ส่วนกรณีน้องไข่มุก สํานักงานยุติธรรมจังหวัดชลบุรี ได้รับคําขอฯ เรียบร้อยแล้ว
ซึ่งขั้นตอนต่อไป จะเข้าสู่การพิจารณาของคณะกรรมการฯ
เพื่อให้ความช่วยเหลือเยียวยาตามหลักเกณฑ์ที่กําหนดไว้
ทั้งนี้ ในส่วนของความช่วยเหลือในการดําเนินคดี ทั้ง 3 ราย
กระทรวงยุติธรรมจะพิจารณาเงินจากกองทุนยุติธรรมเพื่อช่วยเหลือต่อไป
รัฐบาลไทย-ข่าวทำเนียบรัฐบาล-เดินสวนกับผู้ป่วยไวรัสโควิด-19 สามารถติดเชื้อได้หรือไม่?
วันอังคารที่ 17 มีนาคม 2563
เดินสวนกับผู้ป่วยไวรัสโควิด-19 สามารถติดเชื้อได้หรือไม่?
เดินสวนกันติดเชื้อได้มั้ยนะ
Q: ถ้ามีการเดินสวนกับผู้ป่วยไวรัส COVID-19 จะสามารถติดโรคได้หรือไม่ ??
A: การเดินสวนกันไปมาไม่สามารถติดโรคได้ เพราะโรคนี้ติดทางฝอยละออง ถ้าไม่มีการไอจาม ออกมา โอกาสที่จะติดเชื้อไวรัสโควิด-19 ถือว่าน้อยมาก นอกจากนี้พบว่าฝอยละอองจากน้ําลายสามารถพุ่งถึงกันได้หากอยู่ในรัศมีภายใน 1 เมตร จึงได้มีการกําหนดระยะห่างระยะที่ปลอดภัยคืออย่างน้อย 2 เมตร ในช่วงที่มีการระบาดของโรค
รัฐบาลไทย-ข่าวทำเนียบรัฐบาล-พม. เปิดตัว Mobile Application “PROTECT-U" เพิ่มช่องทางใหม่รับแจ้งเหตุเพื่อช่วยเหลือคุ้มครองผู้เสียหายจากการค้ามนุษย์
วันพุธที่ 15 มกราคม 2563
พม. เปิดตัว Mobile Application “PROTECT-U" เพิ่มช่องทางใหม่รับแจ้งเหตุเพื่อช่วยเหลือคุ้มครองผู้เสียหายจากการค้ามนุษย์
พม. เปิดตัว Mobile Application “PROTECT-U" เพิ่มช่องทางใหม่รับแจ้งเหตุเพื่อช่วยเหลือคุ้มครองผู้เสียหายจากการค้ามนุษย์
วันนี้ (15 ม.ค. 63) เวลา 09.00 น. ที่ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการแถลงข่าวเปิดตัว Mobile Application “PROTECT-U” เพื่อให้เป็นอีกหนึ่งช่องทางสําหรับผู้เสียหายจากการค้ามนุษย์ แจ้งขอรับการช่วยเหลือคุ้มครองได้อย่างรวดเร็ว และทันท่วงที
นายปรเมธี กล่าวว่า กระทรวง พม. ในฐานะหน่วยงานหลักด้านการช่วยเหลือคุ้มครองผู้เสียหายจากการค้ามนุษย์ โดยตระหนักดีว่าการให้บุคคลกลุ่มเสี่ยงและผู้เสียหายจากการค้ามนุษย์ได้รับการช่วยเหลือและคุ้มครองตามกฎหมาย ภายใต้ช่องทางต่างๆ อย่างทั่วถึง และหลากหลาย ซึ่งเป็นอีกมาตรการหนึ่งที่ช่วยลดปัญหาการค้ามนุษย์ ซึ่งปัจจุบันมีความรุนแรงและซับซ้อนมากขึ้น ในขณะที่ขบวนการค้ามนุษย์ได้ปรับเปลี่ยนรูปแบบและวิธีการในการแสวงหาประโยชน์จากการค้ามนุษย์อยู่ตลอดเวลา ทั้งนี้ กระทรวง พม. จึงได้มีการพัฒนา Mobile Application “PROTECT-U” โดยทีมอาจารย์และนักพัฒนาระบบ สํานักนวัตกรรมด้านซอฟต์แวร์ มหาวิทยาลัยเทคโนโลยีมหานคร เพื่อให้เป็นช่องทางการแจ้งเหตุและการช่วยเหลือคุ้มครองที่หลากหลายแก่ผู้เสียหายจากการค้ามนุษย์ รวมถึงบุคคลที่พบเห็นเหตุการณ์ค้ามนุษย์ด้วย โดยมุ่งหวังว่า Mobile Application “PROTECT-U” จะเป็นอีกเครื่องมือหนึ่งที่สําคัญสําหรับการแจ้งเหตุการณ์นอกเหนือจากช่องทางอื่นๆ ที่มีอยู่แล้ว ทั้งจากสํานักงานตํารวจแห่งชาติ กระทรวงการต่างประเทศ และเครือข่ายองค์กรอื่นๆ รวมถึงสายด่วน พม.โทร 1300 ศูนย์ช่วยเหลือสังคมของกระทรวง พม.
นายปรเมธี กล่าวต่ออีกว่า นอกจากนี้ มีการนําแบบแจ้งสิทธิ 7 ภาษา สําหรับผู้เสียหายจากการค้ามนุษย์ ทําให้สามารถรับทราบสิทธิด้วยภาษาของตนเองได้ ไม่ว่าจะอยู่ที่ไหนก็ตาม รวมถึงการนําผลิตภัณฑ์จากการฝึกอาชีพ หรือกิจกรรมอาชีวบําบัดของผู้เสียหายจากการค้ามนุษย์ในสถานคุ้มครองแห่งต่างๆ เข้ามาจําหน่าย เพื่อให้ผู้สนใจสามารถเข้าถึงผลิตภัณฑ์และช่องทางการสนับสนุนด้วย อีกทั้ง การเป็นศูนย์กลางในการประสานการใช้งานล่ามแปลภาษา เพื่อการช่วยเหลือคุ้มครอง โดยสามารถแจ้งขอใช้งานล่ามล่วงหน้าได้ เพื่อความสะดวกรวดเร็วในการช่วยเหลือคุ้มครองผู้เสียหายจากการค้ามนุษย์
นายปรเมธี กล่าวเพิ่มเติมว่า สําหรับการดําเนินการในระยะต่อไป Mobile Application “PROTECT-U” มีแผนในการพัฒนาให้สามารถรองรับระบบ 4 ภาษา ได้แก่ ภาษาไทย เมียนมา เขมร และลาว และมีการพัฒนาให้ระบบการใช้งานล่ามแปลภาษา สามารถสื่อสารระหว่างกันได้โดยตรงระหว่างผู้ขอใช้งานและล่ามที่ขึ้นทะเบียนในระบบ (ลักษณะเดียวกับการใช้งาน GRAB TAXI) เพื่อความสะดวกและรวดเร็ว ในการช่วยเหลือคุ้มครองผู้เสียหายจากการค้ามนุษย์อย่างมีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-มาแล้ว! อีก 1 มาตรการช่วยเหลือผู้ประสบอุทกภัยด้านที่อยู่อาศัย จากธนาคารอาคารสงเคราะห์
วันพฤหัสบดีที่ 5 กันยายน 2562
มาแล้ว! อีก 1 มาตรการช่วยเหลือผู้ประสบอุทกภัยด้านที่อยู่อาศัย จากธนาคารอาคารสงเคราะห์
..